Et uheld uden personskade med to biler i Limfjordstunnelen tirsdag morgen skabte op mod seks kilometer kø i den sydgående retning på Nørresundby-siden, oplyser Nordjyllands Politi. - Vi er lige kommet frem, og der er et spor farbart, men der går nok en lille halv time, før der igen er åbnet helt, sagde vagtchef Karsten Kristensen til Ritzau kort før klokken otte. En ambulance var også sendt til stedet og føreren af en varevogn blev kørt på skadestuen. Politiet kender endnu ikke hans nærmere tilstand efter ulykken. Flere blev nok en smule forsinket på vej til arbejde. - Det er det værst tænkelige tidspunkt i forhold til morgentrafikken, og lige nu har vi fem til seks kilometer kø ved Nørresundby, fortalte vagtchefen til Ritzau, da køen var på sit længste. Klokken 8:30 var alle spor igen farbare, oplyste politiet.

Opsummering:
Et uheld med to biler skabte tirsdag morgen op mod seks kilometer kø ved Limfjordstunnelen i sydgående retning. Ved 8:30-tiden var alle spor igen farbare.